’n Element wat verder in dié beeld duidelik na vore kom, is dat ’n kunstenaar, hoe goed hy of sy ook al mag wees, bou op die werk wat kunstenaars voorheen vermag het. Geen prestasie staan derhalwe in isolasie nie. Benewens kunstenaar, is Froud kurator, beoordelaar vir talle kunskompetisies en kunsdosent. Kortweg kan ’n mens hom beskryf as Meneer Kuns. Sy kennis van die hedendaagse Suid-Afrikaanse kunswêreld (onder meer) is verbysterend. Soos dit ook blyk in die Aartvark-werk gebruik Froud meermale modulêre komponente wat herhaal word. Dis juis in die herhaling van die onderdele dat hy daarin slaag om ’n nuwe geheel te vorm.